**Ethiopian Airlinesin lennon 409 onnettomuus** tapahtui 25. tammikuuta 2010, kun Ethiopian Airlinesin vuokraama Boeing 737-8AS syöksyi Välimereen Libanonin edustalla pian lähdön jälkeen. Kone nousi Rafik Haririn kansainväliseltä lentoasemalta Beirutista kohti Addis Abebaa 2.37 paikallista aikaa mukanaan 83 matkustajaa ja seitsemän miehistön jäsentä. Toistaiseksi tuntemattomasta syystä kone katosi tutkasta noin kello 02:42 paikallista aikaa. Koneen piti saapua Addis Abebaan aikataulun mukaan klo 7.50 (04:50 UTC) paikallista aikaa. Kaikki matkustajat ja miehistön jäsenet kuolivat turmassa. Kaikkien koneessa olleiden ruumit, koneen musta laatikko sekä useita lentokoneen osia nostettiin merestä.

Koneen kapteenilla oli lentoyhtiön mukaan kokemusta yli 20 vuotta erityyppisistä matkustajakoneista. Onnettomuus on Ethiopian Airlinesin pahin sitten vuoden 1996, jolloin terroristit kaappasivat Nairobista Addis Abebaan matkalla olleen koneen ja 123 ihmistä 175:stä kuoli epäonnistuneen laskeutumisen jälkeen.

Lentoyhtiö
----------

*Pääartikkeli: Ethiopian Airlines*
Ethiopian Airlines on vuonna 1945 perustettu Etiopian kansallinen lentoyhtiö. Yhtiön omistaa kokonaisuudessaan Etiopian valtio. Ethiopian Airlinesilla on 37 lentokonetta ja 56 kohdetta. Yhtiön solmukohtana toimii Addis Abeban Bolen kansainvälinen lentoasema. Lentoyhtiö työllistää yli 5 000 ihmistä. Yhtiön laivaston keski-ikä on noin 10,7 vuotta.

Toisin kuin useat afrikkalaiset lentoyhtiöt, Ethiopian Airlines on hoitanut turvallisuusasiansa hyvin. Ethiopian Airlinesiä pidetään yhtenä Afrikan turvallisimmista lentoyhtiöistä ja se on yksi harvoista afrikkalaisista lentoyhtiöistä, joka tuottaa voittoa. Ennen lennon 409 onnettomuutta yhtiölle on sattunut vain kaksi kuolonuhreja vaatinutta onnettomuutta: lennon 604 onnettomuus (15.9.1988) ja lennon 961 kaappaus (26.11.1996).

Lentoreitti
-----------

Suunniteltu lentoreitti ja onnettomuuspaikka kartalla punaisella.
Ethiopian Airlines liikennöi säännöllisesti Addis Abeban ja Beirutin välillä. Kaupunkien välimatka on noin 2 765 km.

Lentokone
---------

Onnettomuuskone oli Boeingin valmistama Boeing 737-8AS, joka oli vuokrattu irlantilaiselta Ryanairilta Ethiopian Airlinesille. Se saapui Ethiopian Airlinesin laivaston väreihin maalattuna 12. syyskuuta 2009. Koneen rekisteri oli ET-ANB ja siinä oli 189 matkustajapaikkaa. Kone teki ensilentonsa 18. tammikuuta 2002. Ethiopian Airlinesin mukaan kone oli ollut edellisen kerran teknisessä tarkastuksessa 25. joulukuuta 2009, jolloin koneen kunnossa ei havaittu poikkeamia.

Boeing 737 lentokonetyyppi teki ensilentonsa vuonna 1967 ja aloitti reittiliikenteessä helmikuussa 1968. Boeing 737 -koneperhe on saanut sittemmin jatkoa lukuisilla alatyypeillä, ja siitä on tullut kaikkien aikojen eniten myydyin suihkumoottorilentokone. Konetyyppiä oli valmistettu ennen Ethiopian Airlinesin onnettomuutta yli 6 000 kappaletta. Keskimäärin ilmassa on koko ajan 1 250 Boeing 737 -tyyppistä lentokonetta ja joka viides sekunti Boeing 737 -kone nousee tai laskeutuu. Boeing 737 -konetta pidetään hyvin luotettavana verrattuna tuotantomääriin ja kokonaislentokilometreihin.

Onnettomuus
-----------

Ethiopian Airlinesin lento 409 lähti Libanonin pääkaupungista, Beirutista aamulla 02:25 paikallista aikaa (00:25 UTC) kohti Addis Abebaa, Etiopiaa. Lentoyhtiön mukaan pian koneen nousun jälkeen lennonjohtajat kadottivat koneen tutkasta. The Daily Telegraph kertoi aluksi, että kone ehti olla ilmassa jopa 45 minuuttia ennen kuin se katosi tutkasta, mutta korjasi myöhemmin väittämän.

METAR-tietojen mukaan tuulen nopeus oli kahdeksan solmua vaihtelevista suunnista. Näkyvyys alueella oli noin kahdeksan kilometriä. Alueella raportoitiin olevan myös ukkosmyrskyjä. Libanonin liikenneministeri Ghazi Aridi kertoi onnettomuuden jälkeisenä päivänä, että lennonjohto oli kehottanut koneen lentäjiä muuttamaan koneen lentosuuntaa. Lentäjät eivät korjanneet kurssiaan ja kone teki jyrkän käännöksen noin 8 000 jalan korkeudessa. Tämän jälkeen lennonjohto menetti radioyhteyden koneeseen.

Onnettomuuden silminnäkijöiden kertoman mukaan kone oli räjähtänyt ilmassa ja hajonnut useisiin osiin ennen syöksyään mereen. Libanonin presidentti Michel Suleiman totesi Cyprus Mailille, ettei ole perusteita epäillä onnettomuuden syyksi terrori-iskua.

Onnettomuuspaikka sijaitsee noin kolme ja puoli kilometriä länteen rannikkokylä Na'amehista ja noin kuusi kilometriä Rafik Haririn kansainvälisestä lentoasemasta pohjoiseen. Libanonin armeija on osallistunut ruumiiden ja hylyn osien keräämiseen.

Uhrit
-----

Koneessa oli onnettomuushetkellä 83 matkustajaa ja seitsemän miehistön jäsentä. Suurin osa matkustajista oli libanonilaisia ja etiopialaisia. Lisäksi matkustajien joukossa oli yksittäisiä muiden maiden kansalaisia. Koneen miehistö oli etiopialainen. Kaikkien koneessa olleiden matkustajien ruumit löydettiin merestä seuraavien päivien aikana.

Etiopian Airlines julkaisi pian onnettomuuden jälkeen koneessa olleiden matkustajien kansalaisuudet. Libanonin hallitus ilmoitti myöhemmin, että Ranskan Libanonin-suurlähettilään vaimo oli uhrien joukossa.

Löydetyt ruumiit siirrettiin Rafik Haririn yliopistolliseen sairaalaan, jossa ne tunnistettiin.

| Valtio | Matkustajia | Miehistöä | Yhteensä |
| --- | --- | --- | --- |
|  Libanon | 51 | - | 51 |
|  Etiopia | 24 | 7 | 31 |
|  Iso-Britannia | 2 | - | 2 |
|  Kanada | 1 | - | 1 |
|  Ranska | 1 | - | 1 |
|  Irak | 1 | - | 1 |
|  Venäjä | 1 | - | 1 |
|  Syyria | 1 | - | 1 |
|  Turkki | 1 | - | 1 |
| Yhteensä | 83 | 7 | 90 |

Onnettomuustutkinta
-------------------

Onnettomuustutkinta on aloitettu ja siihen osallistuu Boeing, National Transportation Safety Board (NTSB) sekä Libanonin viranomaiset. Koneen mustan laatikon kerrottiin löytyneen merestä myöhään seuraavana päivänä. Laatikko makasi noin 500 metrin syvyydessä ja sen löysi yhdysvaltalainen pelastusryhmä. Toisaalta laatikon sanottiin myös sijaitsevan kymmenen kilometrin päässä rannikolta noin 1,3 kilometrin syvyydessä. Laatikko nostettiin merestä 8. helmikuuta.

Lentoarvotallennin on lähetetty Ranskaan onnettomuustutkintaa varten.

Reaktiot
--------

Lentoyhtiö Ethiopian Airlines myönsi julkisesti vasta aamuseitsemältä Addis Abebasta, että yksi yhtiön koneista oli tuhoutunut. Kansainväliset uutistoimistot, muun muassa Reuters ja AFP uutisoivat asiasta jo pian onnettomuuden jälkeen. Libanonin pääministeri Saad Hariri julisti maanantaiksi maansurun koneessa olleiden libanonilaisten muistoksi.

Koneen valmistanut Boeing esitti onnettomuuden jälkeen surunvalittelunsa ja lupasi osallistua onnettomuustutkintaan. Lentoyhtiö lähetti tapahtumapaikalle 14 ihmisen onnettomuustutkintaryhmän sekä kriisityöntekijöitä omaisten luo lähtö- ja määränpääkentille. 14. helmikuuta pidettiin Ethiopian Airlinesin järjestämä muistotilaisuus uhrien muistoksi Addis Abebassa.

Lähteet
-------

1. 1 2 3 4    *Helsingin Sanomat*, 26.1.2010, 121. vsk, nro 25, s. B1.  Sanoma News Oy.
2. 1 2  90 kuoli lentokoneen syöksyttyä Välimereen  25.1.2010 05:12. hs.fi.  Arkistoitu 27.1.2010. Viitattu 26.1.2010.
3. 1 2  Ethiopian Airlines plane crashes into Mediterranean sea  25.1.2010 02:59. telegraph.co.uk. Viitattu 26.1.2010. (englanniksi)
4. ↑  Julkaisu = 23.2.2010: ET Flight 409 Accident Update 12 - 23 February, 2010 Ethiopianairlines.com. Viitattu 10.4.2010. (englanniksi)
5. ↑  "Lebanon confirms 45 bodies retrieved from Ethiopian jet crash."  12.2.2010 16:22. Earthtimes.org.  Arkistoitu 7.3.2021. Viitattu 14.2.2010. (englanniksi)
6. 1 2  ET Flight 409 Accident Update 5 - 25 January, 2010 *ethiopianairlines.com*.  25.1.2010. Wthiopianairlines.com. Viitattu 27.1.2010. (englanniksi)
7. ↑  "Bad weather likely brought down Ethiopia jet - official."  25.1.2010 21:28. bbc.co.uk. Viitattu 27.1.2010. (englanniksi)
8. 1 2 3 4  Profile: Ethiopian Airlines  25.1.2010 17:31. bbc.co.uk. Viitattu 30.1.2010. (englanniksi)
9. 1 2  Ethiopian Airlines - Company profile ethiopianairlines.com.  Arkistoitu 5.10.2012. Viitattu 30.1.2010. (englanniksi)
10. 1 2 3  Ethiopian on Afrikan turvallisimpia lentoyhtiöitä  25.1.2010. hs.fi.  Arkistoitu 28.1.2010. Viitattu 30.1.2010.
11. ↑  "Fleet age Ethiopian Airlines." airlfeets.net. Viitattu 30.1.2010. (englanniksi)
12. 1 2  Henry Derrick & Micheline Maydard: "Ethiopian Airliner Crashes Near Beirut."  24.1.2010. nytimes.com. Viitattu 30.1.2010. (englanniksi)
13. 1 2 3 4  "Ethiopian Airlines Boeing 737-8AS ET-ANB Accident description Beirut International Airport." aviation-safety.net. Viitattu 13.5.2010. (englanniksi)
14. 1 2  "Ethiopian Airlines ET-ANB (Boeing 737 Next Gen) (Ex EI-CSW)." airfleets.net. Viitattu 26.1.2010. (englanniksi)
15. ↑  "Ethiopian jet crash bodies pulled from sea off Beirut."  25.1.2010 15:38. bbc.co.uk. Viitattu 27.1.2010. (englanniksi)
16. ↑  ET-ANB Ethiopian Airlines Boeing 737-8AS(WL) planespotters.net. Viitattu 26.1.2010. (englanniksi)
17. 1 2 3  Max Kingsley-Jones: "6,000 and counting for Boeing’s popular little twinjet."  22.4.2009. flightglobal.com. Viitattu 4.1.2011. (englanniksi)
18. ↑  Guy Norris: "The 737 Story: Little wonder."  7.2.2006. flightglobal.com. Viitattu 4.1.2011. (englanniksi)
19. 1 2  "ET Flight 409 Incident 1 - 25 January, 2010."  25.1.2010 07:02. ethiopianairlines.com. Viitattu 26.1.2010. (englanniksi)
20. 1 2 3  Bodies recovered at site of Ethiopian Airlines plane crash  25.1.2010 07:00. telegraph.co.uk. Viitattu 27.1.2010. (englanniksi)
21. 1 2 3  "Crash: Ethiopian Airlines B738 near Beirut on Jan 25th 2010, lost height after takeoff and impacted Mediterranean."  26.1.2010 16:09. Aviation Herald. Viitattu 27.1.2010. (englanniksi)
22. ↑  "Crashed Ethiopia plane 'flew into Beirut storm'."  26.1.2010 11:56. bbc.co.uk. Viitattu 27.1.2010. (englanniksi)
23. 1 2 3  Beirutissa pudonneen koneen musta laatikko löytyi.  *Helsingin Sanomat*, 27.1.2010, 131. vsk, nro 26, s. B3.  Sanoma News Oy.
24. ↑  Elias Hazou,: "Ninety feared dead in Lebanon crash."  26.1.2010. cyprus-mail.com. Viitattu 27.1.2010. (englanniksi)
25. ↑  [ "
Lebanon says Ethiopian plane crash site located]  25.1.2010 21:48. reuters.com. Viitattu 27.1.2010. (englanniksi)
26. ↑  Crash au Liban: deux autres Français parmi les victimes  26.1.2010 16:45. lefigaro.fr. Viitattu 27.1.2010. (ranskaksi)
27. ↑  Patrick Galey, Omar Katerji: "90 feared dead in Ethiopian plane crash."  26.1.2010. The Daily Star.  Arkistoitu 7.2.2010. Viitattu 27.1.2010. (englanniksi)
28. 1 2  Boeing Statement on Ethiopian Airlines Accident in Lebanon *boeing.mediaroom.com*.  25.1.2010. Viitattu 27.1.2010. (englanniksi)
29. ↑  Etiopialaisen turmakoneen musta laatikko löytyi merestä.  26.1.2010 19:23. hs.fi.  Arkistoitu 20.11.2011. Viitattu 29.1.2010.
30. ↑  ET Flight 409 Accident Update 7 - 28 January, 2010.  28.1.2010 11:21. ethiopianairlines.net. Viitattu 28.1.2010. (englanniksi)
31. ↑  Etiopialaisen turmakoneen musta laatikko löytyi merestä.  *Etelä-Suomen Sanomat*, 27.1.2010, 110. vsk, nro 26, s. 16.  Esa-konserni.
32. ↑  Ethiopian crash jet flight recorders found off Lebanon  26.1.2010 11:56. bbc.co.uk. Viitattu 30.1.2010. (englanniksi)
33. ↑  ET Flight 409 Accident Update 8 - 08 February, 2010  8.2.2010 18:15. ethiopianairlines.com. Viitattu 14.2.2010. (englanniksi)
34. ↑  "Ethiopian Airliner's flight recorders sent to France."  9.2.2010. dailystar.com.lb.  Arkistoitu 12.2.2010. Viitattu 14.2.2010. (englanniksi)
35. ↑  Turmakoneen osia ajelehti Libanonin rannikolle.  *Etelä-Suomen Sanomat*, 26.1.2010, 110. vsk, nro 26, s. 14.  Esa-konserni.
36. ↑  ET Flight 409 Accident Update 3 - 25 January, 2010  25.1.2010 09:00. ethiopianairlines.com. Viitattu 28.1.2010. (englanniksi)
37. ↑  ET Flight 409 Accident Update 10 - 16 February, 2010  16.2.2010 10:30. ethiopianairlines.com. Viitattu 7.5.2010. (englanniksi)

Aiheesta muualla
----------------

* 

* Wikiuutisissa on aiheeseen liittyvä uutinen: ***Ethiopian Airlinesin kone syöksyi Välimereen – 90 kuoli***
* 90 kuoli lentokoneen syöksyttyä Välimereen - Helsingin Sanomat (Arkistoitu – Internet Archive)
* Crash au Liban: deux autres Français parmi les victimes - Le Figaro (ranskaksi)
* Ninety feared dead in Lebanon crash - Cyprus Mail (englanniksi)
* Ethiopian plane crashes off Beirut, 90 feared dead - Reuters (englanniksi)
* Names of Lebanese Passengers Released from Plane Crash, Naharnet News Desk (englanniksi)

← 2009  ·  Vuoden 2010 lento-onnettomuudet ja vaaratilanteet  ·  2011 →

Taban Airin lento 6437 (24.1.) - Ethiopian Airlinesin lento 409 (25.1.) - Trigana Air Servicen lento 168 (11.2.) - Aviastar-TU:n lento 1906 (22.3.) - Smolenskin lento-onnettomuus (10.4.) - Merpati Nusantara Airlinesin lento 836 (13.4.) - Cathay Pacificin lento 780 (13.4.) - Aerounion – Aerotransporte de Carga Unionin lento 302 (13.4.) - Afriqiyah Airwaysin lento 771 (12.5.) - Pamir Airwaysin lento 112 (17.5.) - Air India Expressin lento 812 (22.5.) - Lufthansa Cargon lento 8460 (27.7.) - Airbluen lento 202 (28.7.) - Katekavian lento 9357 (3.8.) - AIRESin lento 8250 (16.8.) - Agni Airin lento 101 (24.8.) - Henan Airlinesin lento 8387 (24.8.) Filairin onnettomuus 2010 (25.8.) - UPS Airlinesin lento 6 (3.9.) - Alrosa Mirny Air Enterprisen lento 514 (7.9.) - Conviasan lento 2350 (13.9.) - Transafrik Internationalin lento 662 (12.10.) - Qantasin lento 32 (4.11.)
Aero Caribbean lento 883 (4.11.) - Jahangir Siddiqui Airin onnettomuus 2010 (5.11.) - Tarco Airilinesin onnettomuus 2010 (11.11.) - Sun Wayn lento 4412 (28.11.) - South East Airlinesin lento 372 (4.12.)